4. razred, družba, 26. 5. 2020

Pozdravljeni!

Današnja naloga je namenjena ocenjevanju. Mora biti narejena do naslednjega torka, 2. 6.

Natančno preberite navodila, kriterije uspešnosti in kriterije ocenjevanje. Vi ste učenci 4. razreda, naj bo naloga narejena primerno vaši starosti. Ne pričakujte, da bodo delo namesto vas opravili starši. Njihova naloga je prevoz do knjižnice, svetovanje, branje in poprava besedila, pravočasno pošiljanje izdelkov.

**NAVODILA ZA IZDELAVO PRAKTIČNE NALOGE - REFERATA**

Referat pripravi na način, ki ti najbolj ustreza in ti je najlažji: zapiši v zvezek za družbo ali ga napiši kot Wordov dokument ali pripravi PowerPoint predstavitev. Čas za nalogo je do 2. 6. 2020.

1. **NASLOVNICA (1. stran):**
* ime šole, naslov,
* naslov naloge,
* ime in priimek, razred avtorja,
* datum in kraj.
1. **OBLIKA (2. in 3. stran): Če pripravljaš PP predstavitev boš imel nekaj več strani diapozitivov.**
* UVOD - kratek opis teme, ki jo predstavljaš.
* VSEBINA
* Besedilo razdeli na več delov.
* Za vsak del napiši podnaslov.
* Pod podnaslov napiši besedilo, ki opisuje temo, ki je v podnaslovu.
* Besedilo opremi s fotografijami ali risbami.
* Razmerje med slikami in besedilom je 1: 3, pomeni ena stran slik in dve strani besedil.
* Seveda, slike lahko umestiš pod ali zraven besedila, na katero se slika nanaša.
* Primer: Če je tvoja tema naloge NASELJA, so podnaslovi lahko: NASTANEK MESTA, VIDEZ MESTA, MEŠČANSKA HIŠA …
* ZAKLJUČEK (lastne misli o predstavljeni temi)
1. **VIRI (4. stran)**

 - Knjižno gradivo:avtor, ime knjige, založba

* Spletni naslov
* Ustni viri: npr. starši, stari starši.
* Učbenik: ime učbenika, stran.

Pred nalogo naredi načrt: kaj bo tema tvoje naloge, kaj rabiš, kaj že imaš doma, ali moraš obiskati knjižnico (potrebno se je naročiti in rezervirati knjige), ali je potrebno terensko delo (obisk, pogovor ali fotografiranje), kako boš nalogo predstavil, načrtovanje poteka dela.

**PREDLAGANE TEME IN NALOGE:**

|  |  |
| --- | --- |
| **TEMA** | **NALOGA** |
| Preteklost | Časovni trak moje preteklosti |
|  | Časovni trak zgodovine človeštva |
|  | Piramide |
|  | Rimljani |
|  | Vitezi |
|  | Srednjeveški gradovi |
|  | Muzeji |
| Kulturna dediščina |  Šege in navade (izberi in opiši eno šego ali navado): pustovanje, koline, poroka, navade in običaji ob različnih praznikih.  |
|  | Znameniti ljudje  |
|  | Prepoznavne prekmurske jedi  |
|  | Prazniki |

**KRITERIJI USPEŠNOSTI:**

1. Oblika naloge (po zgornjih točkah – uvod, vsebina, zaključek, literatura).

2. Ustrezna vsebina (Prepisovanje iz literature je prepovedano.).

3. Slikovno gradivo - zaželeno slikovno gradivo. Učenec pod sliko ali risbo napiše kaj slika ali risba predstavlja.

4. Estetski videz, čitljivost.

5. Pravočasnost – narejeno nalogo mi moraš posredovati do 2. 6. 2020.

**KRITERIJI OCENJEVANJA**

|  |  |  |  |  |  |
| --- | --- | --- | --- | --- | --- |
| Kriteriji/točke | 5 T | 4 T | 3 T |  2 T | 1 T |
| Opredelitevin reševanje problema | Učenec prepričljivo in nazorno opredeli problem ter pri njegovem reševanju pokaže izvirnost. | Problem opredeli in reši nazorno in prepričljivo, ne zasledimo pa izvirnosti. | Problem opredeli in reši ustrezno in nazorno; prepričljivost bi bila lahko večja ob vključitvi posameznih elementov. | Problem je opredeljen in rešen skromno in površno; učenec ne razbere posameznih ključnih elementov, ki definirajo problem. | Problem je opredeljen in rešen površno in šibko; učenec ne razbere večine ključnih elementov, ki definirajo problem. |
| Uporaba in iskanje literature | Učenec zbere veliko dodatne in raznovrstne literature, ki je natančno predelana. Informacije iz različnih virov so smiselno povezane. | Učenec je zbral in uporabil raznovrstno literaturo, ki jo je pretežno predelal. informacije iz različnih virov so v glavnem smiselno povezane. | Zbere in izbere dobršen del informacij, vendar le-te niso smiselno povezane. | Pomanjkljivo izbere literaturo; največ informacij zbere zgolj iz učbenika. | Pri zbiranju in izbiranju informacij je površen. Informacije, ki jih zbere, sploh ne omogočijo rešitve problema. |
| Sinteza ininterpretacija informacij | Sinteza in interpretacija sta prepričljivi in učinkoviti; pokaže se izvirnost učenca.  | Sinteza in interpretacija sta prepričljivi in učinkoviti, ne opazimo pa izvirnosti.  | Sinteza in interpretacija sta ustrezni; manjkajo bistveni, a lahko razvidni elementi. | Sinteza in interpretacija sta skromni; manjka dobršen del razvidnih elementov, ki pojasnjujejo problem. | Sinteza in interpretacija sta nezadostni; manjka večina elementov za pojasnitev problema.  |
| Predstavitev referata | Predstavitev je zelo prepričljiva, nazorna.. Učenec uporablja bogat besedni zaklad, pravilno uporablja tudi strokovno terminologijo.  | Predstavitev je prepričljiva, a nekoliko manj nazorna. Učenec uporablja bogat besedni zaklad, delno uporablja strokovno terminologijo.  | Predstavitev je ustrezna, vendar manj slikovita in nazorna. Besedni zaklad je manj bogat, strokovne terminologije ne uporablja.  | Predstavitev je skromna. Besedni zaklad je skromen, strokovne terminologije ne uporablja.  | Predstavitev je zelo šibka ali celo neustrezna, nejasna. Besedni zaklad je zelo skromen. |

**KRITERIJI OCENJEVANJA**

|  |
| --- |
| **TOČKOVNIK** |
| 1 (nezadostno) | 2 (zadostno) | 3 (dobro) | 4 (prav dobro) | 5 (odlično) |
| 0 - 8 točk | 9 - 11 točk | 12 - 15 točk | 16 - 17 točk | 18 - 20 točk |
| 0 - 46 % | 47 - 59 % | 60 - 77 % | 78 - 89 % | 90 - 100 % |